Шебырев Александр Васильевич

Шебырев Александр Васильевич (1960) — коми гижысь.

 Олан туй  
Александр Шебырев чужӧма Кулӧмдін районса Пожӧг сиктын 1960-ӧд вося ода-кора тӧлысь 28-ӧд лунӧ. 1977-ӧд воын помалӧма Пожӧгса школа. Армия бӧрын 1981—1986 воясӧ велӧдчӧма Ӧнія гуманитарнӧй академиялӧн Сыктывкарса юкӧнын экономика факультетын. Уджалӧма юрисконсультӧн «Пожӧг» совхозын. 1988 восянь 15 во вӧлi журналистикаын: корреспонденталӧма, веськӧдлӧма отделӧн, вӧлӧма шӧр редакторӧс вежысьӧн «Ленин туйӧд» (бӧрынджык — «Парма гор» газетын.Коми гижысь котыр сайтын А.В. Шебырев йылысь

Ӧні олӧ Помӧсдінын, туялӧ чужан му (юрнуӧдіс Тима Вень музейӧн да школаса краеведческӧй музейӧн).

 Гижан удж 
Александр Шебырев ёнджыкасӧ тӧдса кыдзи поэт. Ассьыс кывбуръяссӧ йӧзӧдлӧма газет-журналъясын («Арт», «Войвыв кодзув», «Чушканзі»), а сідзжӧ «Сикӧтш», «Мелілуныс пыдӧстӧм и помтӧм», «Вечерний звон» да мукӧд ӧтувъя сборникын.

А.Шебыревлӧн кывбуръяс вылӧ тэчӧма вель уна сьыланкыв. Ачыс гижӧ шылад мукӧд кывбур дорас. Помӧсдінын нуӧдӧ литературнӧй кружок.

Сёрӧнджык босьтчис прозаӧ, гижӧ висьтъяс, очеркъяс.

2010-ӧд восянь пырӧ Коми гижысь котырӧ. Кыкысь вермылӧма «Эзысь борд» республикаса литературнӧй конкурсын: «Проза» нимпасын 2008-ӧд воын да «Поэзия» нимпасын 2014-ӧд воын. «Фараон» небӧгыс 2021-ӧд воын шедӧдӧма Эстонияса Рӧдвуж войтырлӧн программалысь войтыркостса литературнӧй премия «Проза» нимпасын (Эстония). Артеев А. Награда за «Фараона» // Республика, 2021. 10 нояб. (рочӧн)

 Небӧгъяс 
 Олӧм туйті...: кывбуръяс / Ред. А. В. Тентюков. — Сыктывкар: Коми книжное издательство, 2001. — 56 л.б. («Ӧтувъя керка» гартӧдысь)
 Фараон: висьтъяс / Ред. А. В. Полугрудов. — Сыктывкар: «Коми йӧзӧдчан керка» КР-са АУ, 2019. — 192 л.б.

 Ӧшмӧсъяс 
 «Арт» журнал
 Коми гижысь котыр сайтын А.В. Шебырев йылысь

 Ыстӧдъяс 

Категория:Персоналия анбурӧд
Категория:Персоналия:Коми
Категория:Чужисны 1960 воын
Категория:Коми гижысь
Категория:Пожӧг сикт овмӧдчӧмин
Категория:Помӧсдін сикт овмӧдчӧмин
Категория:Коми гижысь котырӧ пырысьяс